ஓலைக்குடில்

ஓலைக்குடில் ப. கரிகாலன் கடல் உப்புக்காற்று சில்லென மேனி தடவ ! உச்சி வெய்யில் உசிரை உலுப்ப! துடுப்பின் வலிப்பில் ! நீரினோசை நிசப்தத்தை ! நிர்மூலமாக்க! கடல் நாரைகளின் நாட்டம் ! படகின் மீன்களை நாட! கரையைத் தேடி! ஓய்வின்றி வலிக்கின்றான்….! நிலையற்ற இவ்வாழ்வில்! நிம்மதி தேடும் ஈழத்து மீனவன்! ஓலைக்குடிலில் ஒரு கஞ்சி சோற்றுக்கு! நாய் படாப்பாடு என எண்ணத் ! தோன்றாதவனாய்! கடலன்னையின் அரவணைப்பில்! பழகிப்போன அவன் வாழ்வில் நித்தமும்! ஒரு நம்பிக்கை பெருமூச்சு.....! ஈழப்போரிலும்! ஆழிப்பேரலையிலும் ! உருக்குலைந்த வாழ்க்கையை! செப்பனிட நாதியற்றவனாய்...! ஏலேலோ ஐலசா காற்றினில் மிதந்துவர! அவன் மீண்டும் புத்துயிர் பெற்றவனாய்! கரையைத்தேடி படகை வலிக்கின்றான்…